Isusov poziv
Dobrodošli na ovu lekciju koja se zove "Ne nosite novac".
Iz Luke 10 smo pogledali poziv koji nam je Isus dao.
Kao što ćete videti, Isus je veoma određen u pozivu.
Veoma je određen u uputstvima koja je dao svojim učenicima
i koja je dao vama i meni.
Znam da je malo čudan naslov "Ne nosite novac",
ali je, zapravo, vrlo, vrlo važno to što nam Isus kaže.
Pročitaćemo nešto iz moje knjige.
"Sledeće što Isus kaže u Luki 10 veoma je važno shvatiti,
naročito oni među nama koji žive u materijalističkom zapadnjačkom svetu
u kojem je mamon (novac) najveći od svih bogova.
Čitamo u Luki 10:4: 'Ne nosite kese ni torbe ni obuće,
i nikoga ne pozdravljajte na putu."
Sada ćemo ovo pogledati.
Ne nosite kesu, odnosno ne nosite nikakav novac.
Čuli smo ovo, ali mnogi se nikada nisu zaustavili i razmislili o ovome,
šta to Isus kaže.
Ali morate razumeti, to što je Isus rekao
nije rekao bez razmišljanja. Rekao je to u tačno određenu svrhu.
Rekao je to da bi mi to slušali, razumeli i poštovali.
Isus je svoje učenike poslao bez ičega.
Poslao ih je bez ičega.
Zašto? Jer je želeo da ih nešto nauči.
Takođe je rekao da ne bi trebalo nikoga da pozdravljaju na putu.
Sledeći put ćemo to pogledati malo više.
Ali ovde čitamo da je Isus rekao: Ne nosite kesu ili torbu ili obuću.
Zašto? Zašto je to Isus uradio?
Zašto je poslao ljude bez... odnosno nije im dozvolio
da ponesu torbu, kesu ili obuću? Zašto?
Jer je želeo nešto da ih nauči.
Želeo je da i vas i mene nešto nauči.
Želeo je da nas nauči da budemo zavisni od Njega,
a ne od novca i toga šta imamo.
Ako pogledamo današnje crkve, to je veliki problem.
To je veliki problem u današnjoj crkvi, jer se skoro sve u današnjoj crkvi
svodi na novac.
U crkvama smo tako kontrolisani novcem.
Kontrolisani time što imamo.
Ali ne bismo trebali biti kontrolisani time što imamo.
Trebalo bi da budemo vođeni Svetim Duhom,
ne vođeni novcem.
Pročitaću vam jedan duži deo iz moje knjige "Isusov poziv".
"Skoro sve u našim životima danas i u crkvama na Zapadu
koncentrisano je oko novca.
Kontrolisani smo onim što imamo ili onim što nemamo.
Za mnoge je novac glavni faktor
kada se radi o misijama, crkvenom životu, itd.
Ako ima novca, radićemo, a ako ga nema, nećemo.
Ali, u Kraljevstvu Božjem novac nije problem
i novac nikada ne bi trebalo da kontroliše šta možemo, a šta ne možemo da radimo.
Zaista je važno da naučimo da budemo zavisni od Boga
umesto od našeg novca ili nedostatka novca.
Često mislimo da bismo videli proboj
ako bismo imali mnogo novca i da bismo onda uradili mnogo toga za Boga,
kao da naš rast ili naša poslušnost stoji ili pada sa novcem.
Mislimo da ako imamo novca možemo učiniti mnogo toga za Boga,
ali ako nemamo novca, nema mnogo toga što možemo učiniti.
Ne bi trebalo tako da bude.
Ne bismo trebali biti zavisni ili kontrolisani od novca ili toga što imamo.
Umesto toga, trebali bismo shvatiti da Bog ima svo srebro i zlato u svetu.
Sve pripada Njemu i sa Njim, ništa nam neće nedostajati.
U Bibliji je jasno da nedostatak novca nije problem.
Nedostatak radnika je problem."
Nisam čuo tako često da ljudi govore o ovome.
Ali, ako razmislite o ovome, toliko toga u našim crkvama
kontrolisano je novcem.
Sreo sam mnogo ljudi koji kažu: Kada bih samo imao novac,
uradio bih to i to.
Kao da je novac problem. Novac nije problem.
Zašto? Jer ako iskoračite, kada iskoračite,
kada služite Bogu...
On će se postarati za vaše potrebe.
Video sam to toliko puta.
Sećam se kada smo počeli naše putovanje
toliko puta, kao porodica, nismo imali ništa,
ali smo odlučili da izađemo na osnovu Božje Reči.
I kada smo iskoračili na osnovu Božje Reči
videli smo da se On stara o nama.
On se postarao za naše potrebe.
Počelo je sa malim stvarima, sa hranom, odećom i mnogim drugim.
On se postarao, ali smo i naučili da budemo zavisni od Njega.
I od tada je raslo, raslo i raslo, i sada se radi o većim stvarima.
Ispričaću vam jedno svedočanstvo.
Pre nekoliko godina... imamo tri filma, kao što možda znate,
"Poslednja reformacija: Život", "Sedam dana avanture sa Bogom" i
"Poslednja reformacija: Početak".
Pre mnogo godina, kada smo izdali "Sedam dana avanture sa Bogom",
sećam se da sam sedeo sa svojim prijateljem Robertom
i razgovarali smo kako da izdamo ovaj film.
Razgovrali smo o tome da želimo izdati ovaj film besplatno.
Saglasili smo se oko toga. Svi naši filmovi su besplatni.
Ali onda je rekao: Ali ako je film besplatan, a onda ljudi moraju platiti 5 $ za isporuku,
neće osetiti da je besplatan.
Rekao je: A da i isporuka bude besplatna?
Pogledao sam ga i rekao: Ali ako ima 10.000 ljudi
koji žele film, kao prošli put, to je 50.000 dolara.
A mi nemamo 50.000 dolara.
Ali tada sam osetio da je Bog rekao: Uradi to.
Bio sam nervozan. Osetili smo da je Bog rekao: Uradite tako.
Ne samo da napravimo film besplatno. Ne samo da izdamo film besplatno,
već i da ga isporučimo besplatno.
Ali to je 50.000 dolara, a mi nismo imali 50.000 dolara.
Ali ako idemo, ako uradimo to što je rekao, On će se postarati za nas.
Nedelju dana kasnije imao sam sastanak i jedna žena mi je prišla,
nikada nisam doživeo nešto tako.
Rekla je: Torben, osećam da mi je Bog rekao
da bi trebalo da ti dam 50.000 dolara.
Aleluja! Izdali smo film i otpremili ga.
Koliko filmova bih trebalo da prodam da bih dobio 50.000 $? Mnogo.
Isto to radim i sa knjigom. Ako nemate novca da kupite knjigu,
pišite nam na "Poslednju reformaciju" i daćemo vam kod,
možete je skinuti kao e-knjigu. Možete čitati knjigu odmah.
Želimo da ona izađe.
Iznova, iznova i iznova sam video da kada izađemo
na osnovu Isusovih reči, ne samo da je On sa nama, kao što smo prošli put to pogledali,
već će se postarati i za naše potrebe.
Ali moramo početi da Ga slušamo i učimo u malim stvarima.
Dakle, počinjemo polako, počinjemo da poslušnošću Isusu u malome.
Počinjemo da Ga slušamo na način na koji je On rekao da bismo trebali.
Da idemo na osnovu Njegove reči, da nađemo osobu mira
i onda ćemo videti da je sve u Luki 10 tačno.
Da će se On postarati i za naše potrebe.
Znači, veoma je važno da naučimo da budemo zavisni od Njega.
Ja sam sada na takvom mestu, jer sam se naučio toj zavisnosti od Njega,
ako mi Isus kaže nešto - ja to i uradim.
Ne pitam: Da, ali nemam novca da to uradim.
Ne sedim i ne brojim imam li novca da uradim to i to.
Ne, ako je On rekao: Idi, ja idem.
Jer će se On tada i postarati za nas.
Isto je i sa vama.
Ako On kaže: Idi, onda idite, a On će se postarati za vas.
Dakle, kada je Isus poslao svoje učenike u Luki 10,
bilo je to zato i da bi ih naučio ovo.
Razlog zbog kojeg je Isus rekao: Ne nosite ovo sa sobom,
bio je taj što je želeo da nauče da budu zavisni od Njega.
Zahvalan sam što me je to naučio
kada sam počeo ovaj zadivljujući život.
To ne znači da sada ne mogu imati novac
i da je uvek pogrešno imati novac sa sobom.
Jer kasnije čitamo i sledeće.
Kasnije, u Luki 22:35-37 čitamo
"I reče im: kad vas poslah bez kese
i bez torbe i bez obuće, da li vam što nedostade?
A oni rekoše: ništa. Reče im:
'Ali sad koji ima kesu neka je uzme, tako i torbu;
a koji nema mač neka proda haljinu svoju i neka ga kupi."
Dakle, vidimo ovde nešto zanimljivo.
Ono što je Isus rekao u Luki 10, kada ih je poslao bez ičega,
ne znači da im do kraja njihovih života
nije dopušteno da imaju išta sa sobom.
Ne. Tada ih je poslao da bi naučili nešto veoma važno -
da ne budu zavisni od toga šta imaju.
Mi sada imamo više nego kada smo počeli,
ali ja nisam zavistan od toga što imamo.
Imam li više ili manje, nisam zavistan od toga što imam.
Zavistan sam od Njega.
Upravo to radimo u našoj Luka 10 školi.
Imamo školu za obuku. Kada naše ljude iz Luka 10 škole
šaljemo na ono što zovemo "Luka 10 putovanje", radimo ovako.
Šaljemo ih napolje i često ih šaljemo bez novca,
bez mesta za spavanje, bez telefona,
bez kreditne kartice, bez ičega.
Napolje.
Vidimo se za tri dana.
Radili smo to iznova, iznova i iznova, već više godina.
I svaki put je zadivljujuće.
Svaki put studenti se vrate: Vau! Video sam! Doživeo sam to!
Nismo imali novca, ali onda smo se molili za nekoga
ko je bio izlečen, govorili smo o Isusu i odjednom su rekli:
Hej, hoćete li nešto da pojedete, ili, našli smo novac u putu,
ili, nismo imali gde da spavamo i Bog je otvorio vrata.
Spavali smo tamo, spavali smo tamo. Imam toliko mnogo svedočanstava
od ljudi koji su izlazili, vođeni Svetim Duhom, odlazili na neko mesto, nalazili nekoga
ko ih pozove u kuću, otvori svoj dom i da im sve da jedu
i sve što im je potrebno.
Ljudi odu u hotel, mole se za nekoga ko bude izlečen,
i onda vlasnik hotela dođe i kaže: Odsednite kod nas dva dana.
Imali smo toliko mnogo divnih primera. I to je ono najsnažnije.
Jedna od najsnažnijih stvari kada odu na Luka 10 putovanje
jeste to kada se vrate kući i kada su naučili ovu vrlo, vrlo važnu lekciju.
Tražite prvo Kraljevstvo Božje i Njegovu volju
i sve drugo biće vam dato.
Ako tražimo Kraljevstvo Božje i radimo šta nam je On zapovedio,
On će se postarati za ostalo.
Ne brinite za odeću. Ne brinite za hranu.
Ne brinite gde ćete spavati. Zašto?
Isus je rekao: Gledajte ptice: Gledajte cveće.
Oni ne brinu. Bog će se postarati i za vas i mene.
Tako sam zahvalan Bogu što nas je, nekih davnih godina,
poveo na ovo putovanje na kojem nas je, na teži način,
nekada je teško naučiti nešto novo,
na kojem nas je naučio ovoj važnoj istini -
da mu možemo verovati.
Da je potrebno da mu verujemo.
Isto bih rekao i vama.
Potrebno je da budete zavisni od Boga, a ne imate li posao ili nemate posao,
imate li ili nemate novca,
imate li ili nemate hrane.
Naučite da tražite Boga i činite Njegovu volju i videćete kako će se On postarati.
Tužno je videti mnoge hrišćane koji nikada nisu naučili ovu veoma važnu stvar.
Odjednom izgube posao i u krizi su.
Svet se raspada.
Oni nikada nisu naučili da veruju Bogu.
A rekao bih, naročito u vreme u kojem sada živimo.
Upravo smo ušli u poslednja vremena na način na koji niko od nas nije mogao zamisliti.
Svet nikada više neće biti isti.
To je poziv za buđenje svih nas.
Ulazimo u vreme ekonomske krize
kakvu nikada ranije nismo videli. Ulazimo u vreme
kontrole, kontrole, kontrole i kontrole,
i ako dugujete novac, radite to i to -
neće vam biti lako u budućnosti.
Ulazimo u vreme
u kojem će postojati znak zveri na vašoj ruci ili vašem čelu
i nećete moći da prodajete i kupujete bez njega.
Ulazimo u vreme o kojem govori Biblija
i moramo naučiti...
da budemo zavisni od Njega.
Kako to učimo?
Radeći to što je Isus rekao.
A nekada je to biti poslat napolje...
bez ičega,
Idite.
Idite...
i vidite kako će se On postarati za vaše potrebe.
Ovo je važno. Ohrabrujem vas, a naročito u ovom poglavlju,
nabavite moju knjigu "Isusov poziv". Ako nemate novca
pošaljite nam i-mejl i mi ćemo vam poslati kod.
Nabavite knjigu. Pročitajte knjigu.
U ovom poglavlju u kojem govorim o novcu
pokrio sam još mnogo toga.
Vrlo je važno za vreme u kojem živimo.
Do sada smo pogledali žetvu koja je spremna
i moramo to verovati.
Moramo se moliti za radnike da izađu u žetvu,
a onda i mi moramo izlaziti kao jaganjci među vukove.
I kada izađemo videćemo da je Isus sa nama i da se stara o nama.
Videćemo i to kako se On stara za naše potrebe.
Zato, ne brinite o tim stvarima.
Idite po Božjoj Reči.
I opet, ohrabrujem vas da nabavite moju knjigu
u kojoj ima mnogo više svedočanstava o tome.
Radujem se našem sledećem susretu, kada ćemo pogledati
šta je Isus rekao kada je izgovorio: Ne pozdravljajte nikoga na putu.
Jer je i to važno.
Mi ne izlazimo napolje samo da bismo izašli.
Izlazimo ne samo da bismo vršili evangelizaciju.
Izlazimo da bismo našli tu osobu mira.
Kada kažem da izlazite, ne kažem samo da izlazite na ulicu.
To znači da izađete u svojoj školi, da izlazite na svom radnom mestu,
da odete kod svojih suseda.
Ne govorimo samo o ulici.
Ali više o tome kasnije.
Na kraju knjige, na kraju ovog video serijala
sastaviću sve. I kada sve to spojim
podeliću sa vama Luka 10 svedočanstva
kada ćete videti kako je On sa nama. Čućete svedočanstva
kako je će se On postarati za naše potrebe kada izađemo.
Čućete svedočanstva kako se pronalazi osoba mira,
kako ostati u njihovoj kući, kako jesti i piti šta oni posluže.
Sve ćemo sastaviti na kraju. Radujem se tome.
Vidimo se sledeći put!
Bog vas blagoslovio! Zdravo!
Isusov poziv